                               รายงานการประชุมสภาเทศบาลเมืองบึงกาฬ
สมัยสามัญที่  ๒ ประจำปี  ๒๕๖๔ 
วันที่  ๒  สิงหาคม  ๒๕๖๔
เวลา ๑๐.๐๐ น.
ณ  ห้องประชุมสภาเทศบาลเมืองบึงกาฬ
     ผู้เข้าประชุม
	ลำดับ
	        ชื่อ  -   สกุล
	             ตำแหน่ง
	     ลายมือชื่อ
	หมายเหตุ

	   ๑. 
	นายวาปี  เณระสุระ
	ประธานสภาเทศบาลเมืองบึงกาฬ
	วาปี  เณระสุระ
	

	   ๒.
	นายชาตรี  เชิดพุทธ
	รองประธานสภาเทศบาลเมืองบึงกาฬ
	ชาตรี  เชิดพุทธ
	

	   ๓.
	นางอุไร  สิมมาลา
	เลขานุการสภาเทศบาลเมืองบึงกาฬ
	อุไร  สิมมาลา
	

	   ๔.
	นายนคร  จันทราภิรมย์
	สมาชิกสภาเทศบาลเมืองบึงกาฬ
	นคร  จันทราภิรมย์
	

	   ๕.
	ว่าที่ร้อยตรีสุเทพ   บุพศิริ
	สมาชิกสภาเทศบาลเมืองบึงกาฬ
	สุเทพ  บุพศิริ
	

	   ๖.
	นายอุดร   พระโนราช
	สมาชิกสภาเทศบาลเมืองบึงกาฬ
	อุดร  พระโนราช
	

	   ๗.
	นายณรงค์  พรมพุฒ
	สมาชิกสภาเทศบาลเมืองบึงกาฬ
	ณรงค์  พรมพุฒ
	

	   ๘.
	นายอุดม  ภูมิพักตร์
	สมาชิกสภาเทศบาลเมืองบึงกาฬ
	อุดม  ภูมิพักตร์
	

	   ๙.
	นายพิทักษ์  จันทร์อ้วน
	สมาชิกสภาเทศบาลเมืองบึงกาฬ
	พิทักษ์  จันทร์อ้วน
	

	  ๑๐.
	นายคมสัน   นามวงศ์
	สมาชิกสภาเทศบาลเมืองบึงกาฬ
	คมสัน  นามวงศ์
	

	  ๑๑.
	นายวันชัย  หาญคำหล้า
	สมาชิกสภาเทศบาลเมืองบึงกาฬ
	วันชัย  หาญคำหล้า
	

	  ๑๒.
	นายพรศิล  ดีท่าโพธิ์
	สมาชิกสภาเทศบาลเมืองบึงกาฬ
	พรศิล  ดีท่าโพธิ์
	

	  ๑๓.
	นางเพ็ญศรี  พูลเพิ่ม
	สมาชิกสภาเทศบาลเมืองบึงกาฬ
	เพ็ญศรี  พูลเพิ่ม
	

	  ๑๔.
	นายวีระกูล  ศรีวรสาร
	สมาชิกสภาเทศบาลเมืองบึงกาฬ
	วีระกูล  ศรีวรสาร
	

	  ๑๕.
	น.ส.พิชามญชุ์  กองพิมพ์
	สมาชิกสภาเทศบาลเมืองบึงกาฬ
	พิชามญชุ์  กองพิมพ์
	

	  ๑๖.
	ว่าที่ร้อยตรีหญิงอรทัย  ชนะเสภา
	สมาชิกสภาเทศบาลเมืองบึงกาฬ
	อรทัย  ชนะเสภา
	

	  ๑๗.
	นายวิชิต   กลางนอก
	สมาชิกสภาเทศบาลเมืองบึงกาฬ
	วิชิต   กลางนอก
	

	  ๑๘.
	นายสิทธิกร  โทสวัสดิ์
	สมาชิกสภาเทศบาลเมืองบึงกาฬ
	สิทธิกร  โทสวัสดิ์
	














					          -  ๒ -

ผู้เข้าร่วมประชุม 
	ลำดับ
	        ชื่อ  -   สกุล
	             ตำแหน่ง
	          ลายมือชื่อ
	 หมายเหตุ

	  ๑.
	นายราชันย์  วะนาพรม
	นายกเทศมนตรีเมืองบึงกาฬ
	  ราชันย์  วะนาพรม
	

	  ๒.
	นายธนาพงศ์  แสนสุภา
	รองนายกเทศมนตรีเมืองบึงกาฬ
	  ธนาพงศ์  แสนสุภา
	

	  ๓.
	นายประสิทธิ์  จันพวง
	รองนายกเทศมนตรีเมืองบึงกาฬ
	  ประสิทธิ์  จันพวง
	

	  ๔.
	นายชอบ  น้อยลา
	รองนายกเทศมนตรีเมืองบึงกาฬ
	  ชอบ   น้อยลา
	

	  ๕.
	นายฉลาด  สอดซ้าย
	ที่ปรึกษานายกเทศมนตรีเมืองบึงกาฬ
	  ฉลาด  สอดซ้าย
	

	  ๖.
	นายอุดม  แก้วกาหลง
	เลขานุการนายกเทศมนตรีเมืองบึงกาฬ
	  อุดม  แก้วกาหลง
	

	  ๗.
	นายทินกร  เพ็งทอง
	เลขานุการนายกเทศมนตรีเมืองบึงกาฬ
	  ทินกร  เพ็งทอง
	

	  ๘.
	นายขจรเดช  ถูระวรณ์
	ปลัดเทศบาลเมืองบึงกาฬ
	  ขจรเดช   ถูระวรณ์
	

	  ๙.
	นางกรองแก้ว  ธัญญาลาภ
	รองปลัดเทศบาลเมืองบึงกาฬ
	  กรองแก้ว  ธัญญาลาภ
	

	  ๑๐.
	จ่าเอกศิริพงษ์  จันทร์อ้วน
	รองปลัดเทศบาลเมืองบึงกาฬ
	  ศิริพงษ์  จันทร์อ้วน
	

	  ๑๑.
	นายเชิดชัย  เจริญดี
	รองปลัดเทศบาลเมืองบึงกาฬ
	  เชิดชัย  เจริญดี
	

	  ๑๒.
	นางสาวสมหมาย  สุคุณพันธ์
	ผู้อำนวยการกองคลัง
	  สมหมาย  สุคุณพันธ์
	

	  ๑๓.
	นายประทีป  กลิ่นหวล
	ผู้อำนวยการกองสาธาณสุขฯ
	  ประทีป  กลิ่นหวล
	

	  ๑๔.
	นายนิติกร  วงศ์หาบุศย์
	ผู้อำนวยการกองช่าง
	  นิติกร  วงศ์หาบุศย์
	

	  ๑๕.
	นางศจีวัลคุ์   อันชื่น
	ผู้อำนวยการกองการศึกษา
	  ศจีวัลคุ์  อันชื่น
	

	  ๑๖.
	นางสาววนิดา  เกษางาม
	ผู้อำนวยการยุทธศาสตร์ฯ
	  วนิดา  เกษางาม
	

	  ๑๗.
	นายสมบูรณ์  ไสวงาม
	ผู้อำนวยการกองสวัสดิการและสังคม
	  สมบูรณ์  ไสวงาม
	

	  ๑๘.
	พ.จ.อ.ยุทธนา  อาจจันดา
	หัวหน้าฝ่ายบริหารงานทั่วไป
	  ยุทธนา  อาจจันดา
	

	  ๑๙.
	จ.อ.เอกภพ  อึ้งตระกูล
	นิติกรชำนาญการ
	  เอกภพ  อึ้งตระกูล
	

	  ๒๐.
	น.ส.ขนิษฐา  เชื้อสาวะถี
	นิติกรปฏิบัติการ
	  ขนิษฐา  เชื้อสาวะถี
	

	  ๒๑.
	จ่าเอกมนัส  วังหล้า
	นิติกรปฏิบัติการ
	   มนัส  วังหล้า
	

	  ๒๒.
	น.ส.พชรพรรณ  บุญพินิจ
	เจ้าพนักงานธุรการ
	  พชรพรรณ  บุญพินิจ
	

	  ๒๓.
	นายศุภฤกษ์  ภาษาเวทย์
	ผู้ช่วยนักวิชาการคอมพิวเตอร์
	  ศุภฤกษ์  ภาษาเวทย์
	

	  ๒๔.
	น.ส.สมใจ  ดาจง
	นักจัดการงานทั่วไป
	  สมใจ   ดาจง
	

	  ๒๕.
	น.ส.กนกวรรณ  สัจจัง
	ผู้ช่วยเจ้าพนักงานประชาสัมพันธ์
	  กนกวรรณ  สัจจัง
	

	  ๒๖.
	น.ส.นริศรา  เสกขุนทด
	เจ้าพนักงานธุรการ
	นริศรา  เสกขุนทด
	

	  ๒๗.
	น.ส.นภาพร  พระราช
	ผู้ช่วยเจ้าพนักงานธุรการ
	นภาพร  พระราช
	

	  ๒๘.
	น.ส.บุญเจือ  สุทธิสาร
	เจ้าหน้าที่วิเคราะห์นโยบายและแผน
	บุญเจือ  สุทธิสาร
	

	  ๒๙.
	น.ส.จารุวรรณ  พรเจริญ
	หัวหน้าฝ่ายบริหารงานทั่วไป
	จารุวรรรณ  พรเจริญ
	

	  ๓๐.
	น.ส.พัชรินทร์  กลิ่นหวล
	ผู้ช่วยเจ้าหน้าที่วิเคราะห์นโยบายฯ
	พัชรินทร์  กลิ่นหวล
	




					

- ๓  -

	เมื่อสมาชิกสภาเทศบาลเมืองบึงกาฬ  มาครบองค์ประชุมแล้ว นางอุไร  สิมมาลา  เลขานุการสภาเทศบาลเมืองบึงกาฬ  ได้เชิญ นายวาปี  เณระสุระ ประธานสภาเทศบาลเมืองบึงกาฬ  เปิดการประชุมสภาเทศบาลเมืองบึงกาฬ  สมัยประชุม  สมัยสามัญที่  ๒ ประจำปี  ๒๕๖๔  
	นายวาปี  เณระสุระ  ประธานสภาเทศบาลเมืองบึงกาฬ  ได้กล่าวเปิดประชุมและดำเนินการประชุมตามระเบียบวาระการประชุม  ดังนี้
ระเบียบวาระที่ ๑  ประธานแจ้งให้ที่ประชุมทราบ   
นายวาปี   เณระสุระ  ประธานสภาเทศบาลเมืองบึงกาฬ   
        	- แจ้งเรื่องผู้ว่าราชการก็ให้ความเห็นชอบร่างเทศบัญญัติทั้ง  ๓  ฉบับ ดังนี้
๑. ญัตติ  เรื่อง พิจารณาให้ความเห็นชอบร่างเทศบัญญัติเทศบาลเมืองบึงกาฬ เรื่อง กิจการที่เป็น
    อันตรายต่อสุขภาพ  พ.ศ. ๒๕๖๔
๒. ญัตติ  เรื่อง พิจารณาให้ความเห็นชอบร่างเทศบัญญัติเทศบาลเมืองบึงกาฬ เรื่อง การจัดการ
     สิ่งปฏิกูล และมูลฝอย  พ.ศ. ๒๕๖๔
๓.  ญัตติ เรื่อง พิจารณาให้ความเห็นชอบร่างเทศบัญญัติเทศบาลเมืองบึงกาฬ  เรื่อง  สถานที่
     จำหน่ายอาหารและสถานที่สะสมอาหาร  พ.ศ.๒๕๖๔
  - แจ้งประกาศเทศบาลเมืองบึงกาฬ  เรื่อง ประกาศใช้แผนพัฒนาท้องถิ่น ( พ.ศ. ๒๕๖๑–๒๕๖๔ ) 
เพิ่มเติมและเปลี่ยนแปลง ครั้งที่ ๑/๒๕๖๔ ด้วยเทศบาลเมืองบึงกาฬ ได้ดำเนินการจัดทำแผนพัฒนาท้องถิ่น ( พ.ศ. ๒๕๖๑–๒๕๖๕ ) เพิ่มเติมและเปลี่ยนแปลง ครั้งที่ ๑/๒๕๖๔ เป็นไปตามขั้นตอนของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ 
และที่แก้ไขเพิ่มเติมถึง (ฉบับที่ ๓) พ.ศ.๒๕๖๑ โดยได้ผ่านความเห็นชอบจากคณะกรรมการเมืองบึงกาฬ  เมื่อวันที่  ๑๓  กรกฎาคม  ๒๕๖๔  ฉะนั้น  อาศัยอำนาจ  ตามข้อ  ๒๒ ,  ข้อ ๒๒ / ๑  แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และแก้ไขเพิ่มเติมถึง ( ฉบับที่ ๓ ) พ.ศ. ๒๕๖๑  จึงขอประกาศใช้แผนพัฒนาท้องถิ่น ( พ.ศ. ๒๕๖๑–๒๕๖๕ ) เพิ่มเติมและแก้ไขเปลี่ยนแปลง   ครั้งที่ ๑ / ๒๕๖๔  ของเทศบาลเมืองบึงกาฬ เพื่อเป็นเครื่องมือดำเนินการพัฒนาท้องถิ่นให้บรรลุวัตถุประสงค์และเป้าหมายอย่างมีประสิทธิภาพต่อไป			
ระเบียบวาระที่ ๒   รับรองรายงานการประชุมครั้งที่แล้ว  
 -  การประชุมสภาเทศบาลเมืองบึงกาฬ  สมัยประชุมสามัญ สมัยที่ ๑  (ครั้งที่ ๒)
    เมื่อวันที่  ๒๘ พฤษภาคม  ๒๕๖๔
นายวาปี  เณระสุระ ประธานสภาเทศบาลเมืองบึงกาฬ     เชิญเลขานุการสภาเทศบาลเมืองบึงกาฬ	
นางอุไร  สิมมาลา เลขานุการสภาเทศบาลเมืองบึงกาฬ  การรับรองรายงานการประชุมสภาเทศบาลเมืองบึงกาฬสมัยประชุมสามัญ  สมัยที่ ๑ (ครั้งที่  ๒)  เมื่อวันที่ ๒๘ พฤษภาคม  ๒๕๖๔ ขอให้ท่านสมาชิกตรวจสอบว่าจะมีการแก้ไขหรือไม่
นายวาปี  เณระสุระ ประธานสภาเทศบาลเมืองบึงกาฬ  คราวประชุมที่แล้วเราได้เลือกคณะกรรมการตรวจรายงานการประชุม จำนวน ๓ คน คือ ๑. นายอุดร  พระโนราช  ๒. นายคมสัน  นามวงศ์ ๓.นายวีระกูล  ศรีวรสาร ซึ่งได้แต่งตั้งนายวีระกูล  ศรีวรสาร เป็นประธานกรรมการตรวจรายงานการประชุม  ขอเชิญประธานกรรมการตรวจรายงานการประชุมสรุปรายงานการประชุมครั้งที่แล้ว
					- ๔  -

นายวีระกูล  ศรีวรสาร  สมาชิกสภาเทศบาลเมืองบึงกาฬ  (ประธานกรรมการตรวจรายงานการประชุม)  ในการ
ประชุมสภาเทศบาลเมืองบึงกาฬ  สมัยประชุมสามัญ  สมัยที่ ๑ ( ครั้งที่  ๒ )  เมื่อวันที่ ๒๘ พฤษภาคม
๒๕๖๔  นายกเทศมนตรีก็ได้เสนอร่างเทศบัญญัติ ดังนี้
๑. ญัตติ  เรื่อง พิจารณาให้ความเห็นชอบร่างเทศบัญญัติเทศบาลเมืองบึงกาฬ เรื่อง กิจการที่เป็นอันตรายต่อสุขภาพ พ.ศ....
๒. ญัตติ  เรื่อง พิจารณาให้ความเห็นชอบร่างเทศบัญญัติเทศบาลเมืองบึงกาฬ เรื่อง การจัดการสิ่งปฏิกูลและมูลฝอย  พ.ศ....
๓.  ญัตติ เรื่อง พิจารณาให้ความเห็นชอบร่างเทศบัญญัติเทศบาลเมืองบึงกาฬ เรื่อง สถานที่จำหน่ายอาหารและสถานที่สะสมอาหาร พ.ศ.ซึ่งสภาก็ได้มีมติอนุมัติเป็นเอกฉันท์และเสนอญัตติขออนุมัติโอนงบประมาณรายจ่ายประจำปีงบประมาณ ๒๕๖๔ ซึ่งสภาก็ได้มีมติอนุมัติเป็นเอกฉันท์ เช่นเดียวกัน ขอสรุปผลการตรวจ รายงานการประชุมเป็นไปโดยถูกต้องแล้ว
นายวาปี  เณระสุระ ประธานสภาเทศบาลเมืองบึงกาฬ   มีสมาชิกสภาเทศบาลเมืองบึงกาฬ จะแก้ไขหรือไม่
ว่าที่ร้อยตรีสุเทพ บุพศิริ  สมาชิกสภาเทศบาลเมืองบึงกาฬ ขอแก้ไขหน้าที่ ๑๔ รายการ ๒ จัดซื้อครุภัณฑ์
   คอมพิวเตอร์ เครื่องพิมพ์ Multifunction แบบฉีดหมึกพร้อมติดตั้งถึงหมึกพิมพ์ ขอแก้ไขเป็น 
   ถังหมึกพิมพ์
นายวาปี  เณระสุระ ประธานสภาเทศบาลเมืองบึงกาฬ  มีสมาชิกสภาเทศบาลเมืองบึงกาฬ จะแก้ไขหรือไม่
 	   ถ้าไม่มีท่านใดแก้ไข   ผมจะขอมติที่ประชุม  รับรองรายงานการประชุมสมัยประชุมสามัญ  สมัย
             ที่ ๑ (ครั้งที่  ๒)  เมื่อวันที่ ๒๘ พฤษภาคม  ๒๕๖๔ ได้โปรดยกมือ
มติที่ประชุม   รับรองรายงานการประชุมสภาเทศบาลเมืองบึงกาฬ  สมัยประชุมสามัญ สมัยที่ ๑ (ครั้งที่  ๒ )
    เมื่อวันที่  ๒๘  พฤษภาคม  ๒๕๖๔  เห็นชอบด้วยมติเอกฉันท์
ระเบียบวาระที่ ๓  เรื่องกระทู้ถาม
นางอุไร  สิมมาลา เลขานุการสภาเทศบาลเมืองบึงกาฬ  ระเบียบวาระที่  ๓  เรื่องกระทู้ถาม
นายวาปี  เณระสุระ ประธานสภาเทศบาลเมืองบึงกาฬ กระทู้ถามคือ คำถามที่สมาชิกสภาท้องถิ่นตั้งขึ้น
                เพื่อสอบถามผู้บริหารท้องถิ่น   เกี่ยวกับข้อเท็จจริงหรือนโยบายในการปฏิบัติหน้าที่ของผู้บริหาร
      ท้องถิ่น  คำถามก็มี ๒ ประเภท  คือ กระทู้ถามทั่วไปและกระทู้ถามด่วน  ซึ่งในครั้งนี้ไม่มีสมาชิก   
      สภาเทศบาลเมืองบึงกาฬ  ได้ยื่นกระทู้ถามเป็นหนังสือ  มีสมาชิกท่านใดจะกระทู้ถามหรือไม่
      ในระเบียบวาระนี้  เมื่อไม่มีสมาชิกท่านใดกระทู้ถาม ต่อไปจะเป็นระเบียบวาระที่  ๔  เรื่องเพื่อพิจารณา
ระเบียบวาระที่ ๔  เรื่องเพื่อพิจารณา
นางอุไร  สิมมาลา เลขานุการสภาเทศบาลเมืองบึงกาฬ   ระเบียบวาระที่  ๔  เรื่องเพื่อพิจารณา
           ๔.๑ ญัตติ เรื่อง พิจารณาให้ความเห็นชอบร่างเทศบัญญัติเทศบาลเมืองบึงกาฬ  เรื่อง ตลาด พ.ศ......
นายวาปี  เณระสุระ ประธานสภาเทศบาลเมืองบึงกาฬ   เชิญท่านนายกเทศมนตรีเมืองบึงกาฬ  เสนอญัตติ  
นายราชันย์  วะนาพรม นายกเทศมนตรีเมืองบึงกาฬ   มอบให้รองธนาพงษ์  แสนสุภา รองนายก
          เทศมนตรีเมืองบึงกาฬ

                                                             - ๕  -

นายวาปี  เณระสุระ ประธานสภาเทศบาลเมืองบึงกาฬ   เชิญท่านรองธนาพงษ์  แสนสุภา  รองนายก
            เทศมนตรีเมืองบึงกาฬ
นายธนาพงษ์  แสนสุภา รองนายกเทศมนตรีเมืองบึงกาฬ  ขอเสนอร่างเทศบัญญัติเทศบาลเมืองบึงกาฬ
  เรื่อง  ตลาด พ.ศ.....ฉบับนี้  มาเพื่อโปรดนำเสนอต่อที่ประชุมสภาเทศบาลเมืองบึงกาฬ  
  ในสมัยประชุมนี้ซึ่งได้เสนอบันทึกหลักการและเหตุผลในการเสนอร่างเทศบัญญัติดังกล่าวมา
  ด้วยแล้ว  ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗
  แก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๓๗ (๒) ,ข้อ  ๓๘  วรรค ๕ (๔) ,ข้อ ๔๕ 
นายวาปี  เณระสุระ ประธานสภาเทศบาลเมืองบึงกาฬ  ในการประชุมในเรื่องนี้จะสามารถพิจารณาทั้ง ๓ วาระรวดได้  โดยการพิจารณาในวาระที่  ๒ ที่ประชุมจะแปรญัตติเต็มสภา  โดยให้ประธานในที่ประชุม
เป็นประธานในการแปรญัตติยกเว้นเกี่ยวกับงบประมาณจะพิจารณา ๓ วาระรวดไม่ได้ แต่เทศบัญญัติ
นี้พิจารณา ๓ วาระรวดได้ จึงขอมติที่ประชุมว่าเห็นชอบให้พิจารณา ๓ วาระรวดหรือไม่   ท่านใดเห็นชอบ 
ให้พิจารณาร่างเทศบัญญัตินี้ 3 วาระรวด  ได้โปรดยกมือ
มติที่ประชุม      เห็นชอบให้พิจารณา  ๓  วาระรวดด้วยมติเป็นเอกฉันท์
วาระที่  ๑  รับหลักการ 
นายวาปี  เณระสุระ ประธานสภาเทศบาลเมืองบึงกาฬ   สมาชิกท่านใดจะอภิปรายเพิ่มเติมหรือไม่  
นายอุดม  ภูมิพักตร์  สมาชิกสภาเทศบาล  เทศบัญญัติเรื่อง ตลาด  ที่ผู้บริหารได้ชี้แจง ก็อาจเป็นเรื่องใหม่
ในส่วนนี้ก็ขอให้อยู่ในดุลพินิจของผู้บริหาร ไม่ว่าจะเป็นเรื่องความสะอาด  ความเป็นระเบียบ ขอให้ท่าน
พิจารณาเรื่องความเหมาะสมกับผู้ที่จะมาจับจ่ายใช้สอย ผู้ที่จะค้าขายในส่วนนี้ ขอให้ฝ่ายบริหารตระหนัก
ถึงเรื่องสุขลักษณะความสะอาด  การบริการอย่างเป็นธรรมและขอให้เจ้าหน้าที่ที่เกี่ยวข้องชี้แจงเพิ่มเติม
ให้สมาชิกได้รับทราบ
นายธนาพงษ์  แสนสุภา รองนายกเทศมนตรีเมืองบึงกาฬ  มอบให้ผู้อำนวยการกองสาธารณสุขฯ ชี้แจง 
นายวาปี  เณระสุระ ประธานสภาเทศบาลเมืองบึงกาฬ   เชิญผู้อำนวยการกองสาธารณสุขฯ
นายประทีป  กลิ่นหวล  ผู้อำนวยการกองสาธารณสุขฯ   เทศบัญญัติ เรื่อง  ตลาด พ.ศ..... เป็นอำนาจของ
เจ้าพนักงานท้องถิ่น คือ นายกเทศมนตรีเมืองบึงกาฬ  จะเป็นผู้กำหนดในการออกใบอนุญาตจัดตั้ง
ในส่วนของตลาดซึ่งระบุไว้ในพระราชบัญญัติการสาธารณสุข พ.ศ. ๒๕๓๕ เดิมมีอยู่ ๓ ประเภท ดังนี้ 
       ๑. ตลาดที่มีโครงสร้างแข็งแรง เช่นตลาดสดเทศบาลเมืองบึงกาฬ  มีห้องน้ำสุขา  มีช่องทางเดิน
      เปิดจำหน่ายสินค้าทุกวัน  
       ๒. ไม่มีโครงสร้างถาวร เปิดจำหน่ายสินค้าที่มีวันชัดเจน  มีห้องน้ำ  ห้องสุขา ไว้บริการสำหรับ
       ผู้มาจำหน่ายสินค้า   เช่น ตลาดนัดไทยลาว  -  ถนนคนเดิน  
       ๓. ไม่มีโครงสร้างถาวร  และไม่มีกำหนดว่าจะจัดจำหน่ายวันไหนในการจัดตั้งตลาดต้องมาขออนุญาต
       กับผู้บริหารท้องถิ่น  ฉะนั้น  จึงต้องมีการกำหนดหลักเกณฑ์และมาตรฐานในส่วนของตลาด  รายละเอียด
       ค่าธรรมเนียมที่ต้องชำระ  โดยเจ้าพนักงานท้องถิ่นจะเป็นผู้อนุญาต  และเจ้าพนักงานสาธารณสุขเป็นผู้
       ตรวจสอบ   และกำกับตามรายละเอียดที่พระราชบัญญัติการสาธารณสุขกำหนด  เพื่อสุขลักษณะ
      ที่ถูกต้อง   และความสะอาดของแต่ละตลาด  ปัจจุบัน  คงเหลือ  ๒  ประเภท  ตามที่ได้บัญญัติไว้ในร่าง
      เทศบัญญัติ
- ๖  -
นายวาปี  เณระสุระ ประธานสภาเทศบาลเมืองบึงกาฬ   เชิญจ่าเอกศิริพงษ์  จันทร์อ้วน  ชี้แจง
จ่าเอกศิริพงษ์  จันทร์อ้วน  รองปลัดเทศบาลเมืองบึงกาฬ  ขอเพิ่มเติมเพื่อประกอบการพิจารณา  การออก
  เทศบัญญัติร่างเทศบัญญัติเทศบาลเมืองบึงกาฬ  เรื่อง  ตลาด  พ.ศ......  วัตถุประสงค์ในการออก
  เทศบัญญัตินี้เป็นการควบคุมซึ่งเป็นการบังคับใช้กับตลาดเอกชน  คือตลาดที่จัดตั้งโดยเอกชน  ซึ่งไม่ใช่
  ตลาดที่ดำเนินการกับหน่วยงานราชการแต่จะใช้หลักเกณฑ์เดียวกันกำหนด  เมื่อตลาดนี้มาอยู่ในการ
  ดูแลของเทศบาล เทศบัญญัตินี้จะต้องบังคับ ตามที่บัญญัติในเทศบัญญัตินี้  ซึ่งจะมีตลาดอยู่ ๒ประเภท 
  ดังนี้  ๑. ตลาดที่มีโครงสร้างถาวร  ๒. ไม่มีโครงสร้างถาวร แต่ละประเภทจะมีการกำหนดไว้ ว่าจะต้อง
  ดำเนินการอย่างไร   รายละเอียดในเทศบัญญัติ  จะนำมาพิจารณาในการออกใบอนุญาต ซึ่งในอนาคต
  เอกชนอาจขอตั้งตลาดในพื้นที่เทศบาลเมืองบึงกาฬ หลักเกณฑ์ในการพิจารณาดังนี้
          ๑. แผงจำหน่ายสินค้าตั้งแต่ ๑๐๐ ขึ้นไป จะเก็บค่าธรรมเนียม   จำนวน  ๑๐,๐๐๐  บาท  
          ๒. ตลาดที่แผงน้อยกว่า ๑๐๐  แผง   จะเก็บค่าธรรมเนียมจำนวน  ๕,๐๐๐   บาท 
ที่อยากให้ท่านพิจารณาในส่วนของอัตราค่าธรรมเนียม   และอาคารสำนักงานอยู่ในรายละเอียด  
เป็นการสร้างกฎเกณฑ์  และเงื่อนไขในการประกอบการพิจารณา  ที่ผ่านมาไม่มีการตราเทศบัญญัติ
เรื่องตลาดเลย  เทศบัญญัตินี้จึงตราขึ้นเพื่อรองรับการจัดตั้งตลาด  ผมจะขอเพิ่มเติมในหมวดที่  ๖  
การออกเทศบัญญัติ ในครั้งนี้อาศัยอำนาจตามมาตรา  ๖๐  วรรค  ๒  แห่งพระราชบัญญัติเทศบาล  
พ.ศ.  ๒๔๙๖  บัญญัติไว้ว่า  “ ในเทศบัญญัตินั้นจะกำหนดโทษปรับผู้ละเมิดเทศบัญญัติไว้ด้วยก็ได้
แต่มิให้เกินกว่า  ๑,๐๐๐  บาท  ขอให้ทุกท่านได้เปิดไป  หน้าที่ ๑๒  ก็ขอเพิ่มเติมในรายละเอียด 
ซึ่งเราออกเทศบัญญัติจะเป็นข้อ  ๔๔,๔๕,๔๖,๔๗ เป็นโทษที่ต้องกล่าวในพระราชบัญญัติสาธารณสุข
จะเป็นโทษทั้งจำและปรับ  ซึ่งถือว่าเป็นโทษทางอาญา  การดำเนินการ   เทศบาลของเราไม่มีสิทธิ
ดำเนินการโทษทางอาญากับบุคคลที่ทำผิดพระราชบัญญัติสาธารณสุขได้  จึงมีความจำเป็นที่จะต้อง
ขอเพิ่มเติมในข้อ  ๔๘ และแก้ไขข้อ ๔๘เดิม เป็นข้อ  ๔๙  ข้อ ๔๙ เดิม เป็นข้อ ๕๐ โดยขอเพิ่มเติม   
ดังนี้“ข้อ ๔๘ ผู้ใดขัดคำสั่งเจ้าพนักงานท้องถิ่น  เจ้าพนักงานสาธารณสุข พนักงานเจ้าหน้าที่ที่มีคำสั่ง
ให้ปฏิบัติตามเทศบัญญัตินี้  หรือฝ่าฝืนเทศบัญญัติ  ข้อ ๑๙ ข้อ ๒๐ ข้อ  ๒๑  ข้อ ๒๒ ข้อ  ๒๓  ต้อง
ระวางโทษปรับไม่เกินหนึ่งพันบาท ”เมื่อมีผู้กระทำความผิดเจ้าพนักงานท้องถิ่นมีอำนาจเปรียบเทียบปรับ
ผู้กระทำความผิดตามเทศบัญญัติได้  
นายวาปี  เณระสุระ ประธานสภาเทศบาลเมืองบึงกาฬ เชิญ จ่าเอกเอกภพ  อึ้งตระกูล  ชี้แจง
จ่าเอกเอกภพ  อึ้งตระกูล นิติกรชำนาญการ ในส่วนของอำนาจหน้าที่ของเจ้าพนักงานท้องถิ่นนั้น จะบัญญัติไว้
ในพระราชบัญญัติการสาธารณสุข พ.ศ. ๒๕๓๕  ตามมาตรา ๔๔,๔๕,๔๖,๔๗ สาระสำคัญจะอยู่ในมาตรา
๔๗  บัญญัติไว้ว่า  “  ให้เจ้าพนักงานท้องถิ่น  และเจ้าพนักงานสาธารณสุข  และผู้ซึ่งได้รับแต่งตั้งจาก
เจ้าพนักงานท้องถิ่น  เป็นเจ้าพนักงานตามประมวลกฎหมายอาญา
                     เพื่อประโยชน์ในการจับกุมและปราบปรามผู้กระทำความผิดตามพระราชบัญญัตินี้ ให้
เจ้าพนักงานท้องถิ่น และผู้ที่ได้รับแต่งตั้งจากเจ้าพนักงานท้องถิ่นเป็นพนักงานฝ่ายปกครองหรือตำรวจตาม
กฎหมายวิธีพิจารณาความอาญา”
เจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นเป็นเจ้าพนักงานตำรวจ  มีอำนาจ
เปรียบเทียบปรับ  ตามพระราชบัญญัติการสาธารณสุข พ.ศ. ๒๕๓๕ ถ้ามีผู้กระทำความผิด เจ้าพนักงาน

ท้องถิ่นหรือผู้ที่ได้รับมอบหมายมีอำนาจสอบสวนเปรียบเทียบปรับได้  เทศบัญญัติเรื่องตลาด  เดิมได้ตราไว้ใน
ปี พ.ศ. ๒๕๔๙  เมื่อครั้งเป็นเทศบาลตำบลบึงกาฬ  เมื่อมีการยุบรวม  จึงจำเป็นต้องมีการตราเทศบัญญัติมาเพื่อบังคับใช้ในพื้นที่เทศบาลเมืองบึงกาฬ  ให้เหมาะสมกับบริบทในพื้นที่  สาระสำคัญในเรื่องของบทกำหนดโทษนั้น  สามารถดำเนินการได้แต่ไม่ต่ำกว่าที่กฎหมายแม่บทที่ให้อำนาจ  ในการตราเทศบัญญัตินี้ตามพระราชบัญญัติการสาธารณสุข พ.ศ. ๒๕๓๕ ในส่วนของพระราชบัญญัติเทศบาล มาตรา  ๖๐ การตรา       เทศบัญญัติอาจกำหนดโทษปรับได้  ไม่เกิน  ๑,๐๐๐   บาท ซึ่งจะบัญญัติหรือไม่ก็ได้  เท่าที่ไม่ขัดหรือแย้งกับกฎหมายอื่น ขอให้ท่านเปิดไปหน้าที่  ๑๒  ข้อ ๔๔ ผู้ใดฝ่าฝืนเทศบัญญัตินี้ในข้อ ๕ จะเป็นเรื่องเกี่ยวข้องกับใบอนุญาต  ห้ามมิให้ผู้ใดจัดตั้งตลาดโดยไม่ได้รับอนุญาตจากเจ้าพนักงานท้องถิ่น   คือจะจัดตั้งตลาดโดยไม่มีใบอนุญาตไม่ได้ซึ่งจะมีอัตราโทษที่กำหนดไว้ใน  พระราชบัญญัติการสาธารณสุข  พ.ศ.  ๒๕๓๕  มาตรา  ๗๑  ผู้ใดฝ่าฝืนมาตรา  ๑๙,๓๓,๓๔  คือในเรื่องนี้ต้องระวางโทษ จำคุกไม่เกิน  ๖  เดือน  หรือปรับไม่เกิน  ๕๐,๐๐๐ บาท  หรือทั้งจำทั้งปรับ ซึ่งค่าปรับไม่มีขั้นต่ำจะปรับเท่าไหร่ก็ได้แต่ต้องไม่เกิน  ๕๐,๐๐๐  บาท  เจ้าพนักงานท้องถิ่นจะใช้อำนาจตามพระราชบัญญัติการสาธารณสุข  พ.ศ. ๒๕๓๕ ให้อำนาจไว้  สำหรับอัตราโทษที่กำหนดไว้  ในหมวดที่  ๖  ข้อ  ๔๕  ผู้ใดฝ่าฝืนเทศบัญญัตินี้ ข้อ  ๒๔ ,๒๕,๒๖ หรือ  ๒๗  เป็นเรื่องที่เกี่ยวข้องกับผู้ขายของหรือผู้ที่นำสินค้ามาขาย เพื่อให้ถูกสุขลักษณะ  จึงมีอัตราโทษกำหนดไว้ในมาตรา  ๗๘  ระวางโทษปรับไม่เกิน   ๕,๐๐๐  บาท 
      ข้อ ๔๖  ผู้ใดฝ่าฝืนเทศบัญญัตินี้ในข้อ ๓๘,๓๙  มีความผิดตามมาตรา ๘๓  ต้องระวางโทษปรับไม่เกิน  ๒,๕๐๐  บาท  ซึ่งเป็นเรื่องต้องติดใบอนุญาตไว้โดยเปิดเผย  และหากใบอนุญาต  สูญหายถูกทำลายหรือชำรุดต้องขอใบแทน  ตามมาตรา  ๕๗  และ  ๕๘ 
      ข้อ ๔๗ ผู้ที่ได้รับอนุญาตผู้ใดดำเนินการระหว่างถูกสั่งพักใบอนุญาตตามข้อ ๔๑ มีความผิดตามมาตรา ๔๐ และมีโทษตามมาตรา  ๘๔  ต้องระวางโทษจำคุก ๖  เดือน  หรือปรับไม่เกิน  ๕๐,๐๐๐  บาท  หรือทั้งจำทั้งปรับและปรับได้อีกไม่เกินวันละ  ๒๕,๐๐๐  บาท  ตลอดเวลาที่ยังฝ่าฝืนดังนั้นอัตราโทษ    ที่บัญญัติไว้ในเทศบัญญัตินี้  ในข้อ  ๕,๒๔,๒๕,๒๖,๒๗,๓๘,๓๙,๔๐    พระราชบัญญัติการสาธารณสุข  พ.ศ.  ๒๕๓๕ได้มีการกำหนดโทษไว้แล้วจะกำหนดโทษต่ำกว่านี้ไม่ได้ ตามกฎหมาย  
นายวาปี  เณระสุระ  ประธานสภาเทศบาลเมืองบึงกาฬ     ตามที่จ่าเอกศิริพงษ์ จันทร์อ้วน  รองปลัดเทศบาล
เมืองบึงกาฬ  ขอเพิ่มเติมในข้อ  ๔๘  ขอเชิญจ่าเอกศิริพงษ์  ชี้แจงเพิ่มเติม
จ่าเอกศิริพงษ์  จันทร์อ้วน  รองปลัดเทศบาลเมืองบึงกาฬ   ผมขอเพิ่มเติมในรายละเอียดเพื่อสร้างความเข้าใจ
ให้มากขึ้น  ขอให้ท่านแยกความผิด  คือความผิดตามพระราชบัญญัติการสาธารณสุข  พ.ศ. ๒๕๓๕
และตามพระราชบัญญัติเทศบาล  พ.ศ. ๒๔๙๖ เพราะกฎหมายตามพระราชบัญญัติการสาธารณสุข พ.ศ.
๒๕๓๕ ให้เทศบาลมีอำนาจตราเทศบัญญัติได้  ส่วนในพระราชบัญญัติเทศบาลกำหนดว่าจะออกกฎหมายใช้ในพื้นที่ได้   แต่จะไปกำหนดค่าปรับไม่เกิน  ๑,๐๐๐ บาท ได้  แสดงว่ากฎหมายให้เรากำหนดโทษปรับเพื่อให้การบังคับใช้กฎหมายของท้องถิ่นเป็นไปด้วยความเรียบร้อย
นายวาปี  เณระสุระ ประธานสภาเทศบาลเมืองบึงกาฬ เชิญ จ่าเอกเอกภพ  อึ้งตระกูล  ชี้แจงเพิ่มเติม

จ่าเอกเอกภพ  อึ้งตระกูล  นิติกรชำนาญการ  ผมขอนำเรียนชี้แจงเพิ่มเติม  ในเรื่องของตลาด  ในเทศบัญญัตินี้
มุ่งหมายบังคับกับผู้ที่จะมาทำกิจการตลาด  ให้ดำเนินการตามหลักเกณฑ์ที่กำหนดไว้  ในส่วนของ
ใบอนุญาตจัดตั้งตลาดต้องมีการตรวจสอบให้ครบหลักเกณฑ์  ที่บัญญัติไว้  รายละเอียดตามเอกสาร 
แนบท้ายเทศบัญญัติ  นายกเทศมนตรีเมืองบึงกาฬ  พิจารณาอนุมัติ  ต้องผ่านคณะกรรมการพิจารณา
ในการจัดตั้งตลาดตามขั้นตอน ในส่วนของค่าธรรมเนียม  ก็ได้กำหนดไว้ในกฎกระทรวง พ.ศ.๒๕๕๙ 
ในเรื่องของใบอนุญาต  ซึ่งได้กำหนดไว้ว่าใบอนุญาตจัดตั้งตลาดในอาคารพื้นที่ที่มีแผงค้าไม่เกิน ๑๐๐ แผง  ฉบับละ  ๕,๐๐๐  บาท  และเกิน  ๑๐๐  แผง  ฉบับละ  ๑๐,๐๐๐ บาท ซึ่งก็ไม่เกินกว่าอัตราที่กำหนดไว้ในกฎกระทรวง หลักการสำคัญในเรื่องการตราเทศบัญญัติเรื่องนี้เพื่อรองรับการกำหนดหลักเกณฑ์ในเรื่องการจัดตั้งตลาดและกำหนดอัตราค่าธรรมเนียมเพื่อเป็นรายได้ของเทศบาลเมืองบึงกาฬ  ในส่วนของการบังคับใช้กฎหมายนั้น  เป็นอำนาจของนายกเทศมนตรี  ในฐานะเจ้าพนักงานท้องถิ่น ตามกฎหมายที่ให้อำนาจเอาไว้ เช่น กฎหมายจัดตั้งองค์กรกล่าวคือพระราชบัญญัติเทศบาล  พ.ศ.  ๒๔๙๖ และกฎหมายอื่น จะตราหรือไม่ตราเทศบัญญัติ  นายกเทศมนตรีก็มีอำนาจตามกฎหมายอยู่แล้ว  สาระสำคัญคือ  เพื่อให้มีการจัดเก็บค่าธรรมเนียมและกำหนดหลักเกณฑ์เพื่อรักษาสุขอนามัยของประชาชน 
นายวาปี  เณระสุระ ประธานสภาเทศบาลเมืองบึงกาฬ  ขอเชิญท่านนายกเสนอเพิ่มเติม
นายราชันย์  วะนาพรม  นายกเทศมนตรีเมืองบึงกาฬ  ก่อนลงมติรับหลักการขอเพิ่มเติมดังนี้
“ข้อ ๔๘ ผู้ใดขัดคำสั่งเจ้าพนักงานท้องถิ่น เจ้าพนักงานสาธารณสุข พนักงานเจ้าหน้าที่ ที่มีคำสั่งให้ปฏิบัติ
ตามเทศบัญญัตินี้  หรือฝ่าฝืนเทศบัญญัติ  ข้อ  ๑๙ ข้อ ๒๐  ข้อ  ๒๑  ข้อ ๒๒  ข้อ ๒๓  ต้องระวางโทษปรับไม่เกินหนึ่งพันบาท”แก้ไขข้อ ๔๘ เป็น ข้อ ๔๙ และ ข้อ ๔๙ เป็น ข้อ๕๐
นายวาปี  เณระสุระ ประธานสภาเทศบาลเมืองบึงกาฬ    สมาชิกท่านใดจะอภิปรายเพิ่มเติมหรือไม่  ถ้าไม่มี
ผมจะขอมติ  สมาชิกท่านใดรับหลักการแห่งร่างเทศบัญญัติเทศบาลเมืองบึงกาฬ  เรื่อง  ตลาด
พ.ศ.... โปรดยกมือ
มติที่ประชุม	 	รับหลักการด้วยมติเอกฉันท์
		วาระที่  ๒  แปรญัตติร่างเทศบัญญัติ  
นายวาปี  เณระสุระ ประธานสภาเทศบาลเมืองบึงกาฬ    มีสมาชิกท่านใดจะแปรญัตติร่างเทศบัญญัติ
              ถ้าไม่มี จะผ่านไปวาระที่  ๓
		วาระที่  ๓  การลงมติ
นายวาปี  เณระสุระ ประธานสภาเทศบาลเมืองบึงกาฬ    สมาชิกท่านใดเห็นชอบให้ตราเป็นเทศบัญญัติ
             เทศบาลเมืองบึงกาฬ  เรื่อง  ตลาด พ.ศ....  โปรดยกมือ
มติที่ประชุม	 	เห็นชอบด้วยมติเอกฉันท์

๔.๒ ญัตติ  เรื่อง พิจารณาให้ความเห็นชอบร่างเทศบัญญัติเทศบาลเมืองบึงกาฬ  เรื่อง การจำหน่าย
สินค้าในที่หรือทางสาธารณะ  พ.ศ......
นางอุไร  สิมมาลา เลขานุการสภาเทศบาลเมืองบึงกาฬ   ๔.๒ ญัตติพิจารณาให้ความเห็นชอบร่างเทศบัญญัติ
            เทศบาลเมืองบึงกาฬ  เรื่อง  การจำหน่ายสินค้าในที่หรือทางสาธารณะ  พ.ศ......
นายวาปี  เณระสุระ ประธานสภาเทศบาลเมืองบึงกาฬ    เชิญท่านนายกเทศมนตรีเมืองบึงกาฬ  เสนอญัตติ 
นายราชันย์  วะนาพรม นายกเทศมนตรีเมืองบึงกาฬ   มอบให้ท่านรองธนาพงษ์  แสนสุภา รองนายก  
           เทศมนตรีเมืองบึงกาฬ
นายวาปี  เณระสุระ ประธานสภาเทศบาลเมืองบึงกาฬ    เชิญท่านรองธนาพงษ์  แสนสุภา  รองนายก  
           เทศมนตรีเมืองบึงกาฬ          
นายธนาพงษ์ แสนสุภา รองนายกเทศมนตรีเมืองบึงกาฬ  ขอเสนอญัตติร่างเทศบัญญัติเทศบาลเมืองบึงกาฬ  
เรื่อง  การจำหน่ายสินค้าในที่หรือทางสาธารณะ  พ.ศ......ฉบับนี้มาเพื่อโปรดนำเสนอต่อที่ประชุม
สภาเทศบาลเมืองบึงกาฬ ในสมัยประชุมนี้  ซึ่งได้เสนอบันทึกหลักการและเหตุผลในการเสนอร่าง
เทศบัญญัติดังกล่าวมาด้วยแล้วตามระเบียบกระทรวงมหาดไทยว่าด้วยข้อบังคับการประชุมสภา
ท้องถิ่น พ.ศ. ๒๕๔๗  แก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๓๗  (๒) ,ข้อ ๓๘ วรรค ๕ (๔) ,
ข้อ ๔๕
นายวาปี  เณระสุระ ประธานสภาเทศบาลเมืองบึงกาฬ    
วาระที่  ๑  รับหลักการ   เชิญจ่าเอกศิริพงษ์  จันทร์อ้วน  รองปลัดเทศบาลเมืองบึงกาฬ  ชี้แจงเพิ่มเติม
จ่าเอกศิริพงษ์  จันทร์อ้วน  รองปลัดเทศบาลเมืองบึงกาฬ   การจำหน่ายสินค้าในที่หรือทางสาธารณะ
จะบังคับใช้ได้เฉพาะในพื้นที่เทศบาลเมืองบึงกาฬ  เช่น ถนนคนเดิน  ตลาดนัดไทย – ลาว ถนนข้าวเม่า
ริมโขง  หน้าโรงเรียนบึงกาฬ  เราก็มีความจำเป็นต้องจัดระเบียบการจำหน่ายสินค้า ให้จำหน่ายในพื้นที่
ที่เรากำหนดเท่านั้น เพื่อจัดระเบียบและจัดเก็บรายได้ จึงจำเป็นต้องตราเทศบัญญัติ  เรื่อง การจำหน่าย
สินค้าในที่หรือทางสาธารณะ พ.ศ......เหตุผลในการตราเทศบัญญัตินี้เพื่อจัดพื้นที่ในการจำหน่ายสินค้า
ผู้ที่จะมาจำหน่ายสินค้าต้องขอใบอนุญาตก่อน และต้องจำหน่ายสินค้าในพื้นที่ที่อนุญาตให้จำหน่ายสินค้า
เท่านั้น  ขั้นตอนต่อไปเราก็จะกำหนดพื้นที่ผ่อนปรน เพื่อประกาศให้มีการจำหน่ายสินค้า  ในที่หรือทาง
สาธารณะ ถ้าเป็นทางเท้าหรือถนน เจ้าหน้าที่ก็จะเป็นเจ้าพนักงานจราจรหรือแขวงการทางและเราจะเปิด
พื้นที่สาธารณะตรงไหน  เพื่อให้ประชาชนเข้าไปจำหน่ายสินค้าได้  จะต้องกำหนดพื้นที่ให้ชัดเจน  จึงมี
ความจำเป็นต้องตราเรื่อง  การจำหน่ายสินค้าในที่หรือทางสาธารณะ  พ.ศ......ที่เป็นประโยชน์ต่อ
ประชาชน  เมื่อได้รับใบอนุญาตแล้วประชาชนก็จะสามารถเข้าสู่แหล่งเงินทุนได้                                       
นายเชิดชัย  เจริญดี  รองปลัดเทศบาลเมืองบึงกาฬ  ผมขออนุญาตชี้แจงเพิ่มเติมเรื่องตลาดที่อยู่หน้าโรงเรียน
          บึงกาฬ  ไม่มีการกำหนดจุดผ่อนปรน  ไม่มีการกำหนดอัตราค่าธรรมเนียม  คือผู้ค้าไปเช่ากับเจ้าของบ้านเพื่อจำหน่ายสินค้าและพื้นที่ที่อยู่หน้าโรงเรียนอนุบาลบึงกาฬวิศิษฐ์อำนวยศิลป์  ไม่ได้จัดเป็นจุดผ่อนปรนแต่เราก็ให้ขายเนื่องจากว่ามีการระบาดของไวรัสโควิด  ๑๙  เพื่อช่วยเหลือให้ประชาชนให้มีที่ทำกินเทศบาลเลยให้ขาย  แต่เราก็ได้มีการประชาสัมพันธ์เกี่ยวกับการระบาดของโรคติดต่อ  และวิธีป้องกันเพื่อสร้างความเข้าใจกับประชาชน

						- ๑๐  -
นายประทีป  กลิ่นหวล  ผู้อำนวยการกองสาธารณสุขฯ  ตามพระราชบัญญัติสาธารณสุข  พ.ศ.  ๒๕๓๕
การจัดเก็บค่าธรรมเนียมสำหรับการจำหน่ายสินค้าในที่หรือทางสาธารณะ  ๗๕๐ บาท  ต่อปี  และถ้าเป็น
รถจักรยานยนต์พวงข้าง  ค่าธรรมเนียม ๑๐๐ บาท ต่อปี ถ้าเป็นแผงลอย ค่าธรรมเนียม ๕๐๐ บาท ต่อปี  สำหรับค่าธรรมเนียมที่เทศบาลกำหนดมี ๓ ส่วน  ดังนี้
1. จำหน่ายสินค้าในพื้นที่หรือทางสาธารณะ เช่นถนนคนเดิน  ถนนหน้าโรงเรียนอนุบาลวิศิษฐ์อำนวยศิลป์โรงเรียนบึงกาฬ  อัตราค่าธรรมเนียม ๑๕๐ / ปี
2. รถจักรยานยนต์พ่วงข้าง  อัตราค่าธรรมเนียม  ๑๐๐ / ปี
3. งานแสดงสินค้าต่าง ๆเช่นจัดบูธแถวถนนข้าวเม่าริมโขงบึงกาฬ ถ้าเกิน ๓  ตารางเมตร อัตราค่าธรรมเนียมครั้งละ ๓๐๐ บาท  ถ้าไม่เกิน  ๓ ตารางเมตร  ๑๕๐ บาท / ปี
                 ในการจำหน่ายสินค้าในตลาดนัด ก็จะจัดเก็บอัตราค่าธรรมเนียม ดังนี้
   ๑. พื้นที่จำหน่ายสินค้า ๕ ตารางเมตร ไม่เกิน ๑๐ ตรารางเมตร อัตราค่าธรรมเนียม ๓๐๐ บาท/ปี
                  ๒. พื้นที่จำหน่ายสินค้า เกิน  ๑๐  ตารางเมตร อัตราค่าธรรมเนียม   ๕๐๐  บาท/ปี
                  ๓.ค่าเช่าพื้นที่ในการขายแต่ละวัน ตารางเมตรละ  ๑๐  บาท
นายวาปี  เณระสุระ ประธานสภาเทศบาลเมืองบึงกาฬ   ขอเชิญสมาชิกสภาเทศบาลอภิปรายหรือซักถาม
นายอุดม  ภูมิพักตร์  สมาชิกสภาเทศบาลเมืองบึงกาฬ  ในญัตตินี้ผมก็เห็นด้วย ในการจัดระเบียบการจำหน่าย
สินค้าหน้าโรงเรียนบึงกาฬและหน้าโรงเรียนอนุบาลวิศิษฐ์อำนวยศิลป์   ก็เป็นปัญหามานานแล้ว  ผมก็
อยากให้ท่านเชิญผู้ค้ามาประชุมกันเพื่อจัดระเบียบ  ซึ่งจะเป็นทิศทางที่ดี  ก็อยากรู้ว่าท่านจะจัดตรงไหน
อย่างไร
นายราชันย์  วะนาพรม  นายกเทศมนตรีเมืองบึงกาฬ  ในการจัดระเบียบก็จะมีการประชุมกันอีกครั้งหนึ่ง
ว่าจะใช้พื้นที่ตรงไหนเพื่อให้ประชาชนได้มาจำหน่ายสินค้าและเป็นการจัดระเบียบในการจำหน่ายสินค้า 
และการจราจร
นายวีระกูล  ศรีวรสาร  สมาชิกสภาเทศบาลเมืองบึงกาฬ  เรื่องการจัดระเบียบร้านค้าริมถนน  ก็เป็นอุปสรรคต่อ
ผู้ที่มาซื้อของ  คือไม่มีสถานที่จอดรถ  เพราะร้านค้ามักจะเอาเก้าอี้หรือกล่องมาวางไว้หน้าร้านเพื่อไม่ให้
เราจอดรถอยากให้ท่านดำเนินการในส่วนนี้ด้วยครับ
นายราชันย์  วะนาพรม  นายกเทศมนตรีเมืองบึงกาฬ  ในการจอดรถจะดำเนินการให้  และการวางสิ่งของกีด
ขวางทางจราจรก็จะให้เจ้าหน้าที่เทศกิจออกไปตรวจสอบและนำสิ่งกีดขวางออกเรื่องนี้จะมีการประชุม
เพื่อปรึกษาหารือกันอีกครั้งหนึ่ง  เรื่องนี้ต้องช่วยแก้ไขครับ
นายวาปี  เณระสุระ ประธานสภาเทศบาลเมืองบึงกาฬ    สมาชิกท่านใดจะอภิปรายเพิ่มเติมหรือไม่  ถ้าไม่มี
ผมจะขอมติ  สมาชิกท่านใดรับหลักการแห่งร่างเทศบัญญัติเทศบาลเมืองบึงกาฬ เรื่อง  การจำหน่ายสินค้า
ในที่หรือทางสาธารณะ  พ.ศ...... โปรดยกมือ
มติที่ประชุม	 	รับหลักการด้วยมติเอกฉันท์
		วาระที่  ๒   แปรญัตติร่างเทศบัญญัติ  
นายวาปี  เณระสุระ ประธานสภาเทศบาลเมืองบึงกาฬ   มีสมาชิกท่านจะแปรญัตติร่างเทศบัญญัติ
          ถ้าไม่มี จะผ่านไปวาระที่  ๓


						- ๑๑  -

วาระที่  ๓  การลงมติ
นายวาปี  เณระสุระ ประธานสภาเทศบาลเมืองบึงกาฬ   สมาชิกท่านใดเห็นชอบให้ตราเป็นเทศบัญญัติเทศบาล
         เมืองบึงกาฬ  เรื่อง  การจำหน่ายสินค้าในที่หรือทางสาธารณะ  พ.ศ......โปรดยกมือครับ
มติที่ประชุม	 	เห็นชอบด้วยมติเอกฉันท์
๔.๓ ญัตติ   เรื่อง พิจารณาให้ความเห็นชอบร่างเทศบัญญัติเทศบาลเมืองบึงกาฬ  
เรื่อง  การควบคุมแหล่งเพาะพันธุ์ยุงลาย  พ.ศ.....
นางอุไร  สิมมาลา เลขานุการสภาเทศบาลเมืองบึงกาฬ   ญัตติพิจารณาให้ความเห็นชอบร่างเทศบัญญัติ
           เทศบาลเมืองบึงกาฬ  เรื่อง  การควบคุมแหล่งเพาะพันธุ์ยุงลาย  พ.ศ.....
นายวาปี เณระสุระ ประธานสภาเทศบาลเมืองบึงกาฬ   ขอเชิญท่านนายกเทศมนตรีเมืองบึงกาฬ  เสนอญัตติ  
นายราชันย์  วะนาพรม นายกเทศมนตรีเมืองบึงกาฬ  มอบให้ท่านรองธนาพงษ์  แสนสุภา รองนายกเทศมนตรี
          เมืองบึงกาฬ
นายวาปี  เณระสุระ ประธานสภาเทศบาลเมืองบึงกาฬ    เชิญท่านรองธนาพงษ์  แสนสุภา
นายธนาพงษ์ แสนสุภา รองนายกเทศมนตรีเมืองบึงกาฬ   ขอเสนอร่างเทศบัญญัติเทศบาลเมืองบึงกาฬ 
เรื่อง การควบคุมแหล่งเพาะพันธุ์ยุงลาย พ.ศ.....ฉบับนี้มาเพื่อโปรดนำเสนอต่อที่ประชุมสภาเทศบาล
เมืองบึงกาฬ ในสมัยประชุมนี้   ซึ่งได้เสนอบันทึกหลักการและเหตุผลในการเสนอร่างเทศบัญญัติดังกล่าว
มาด้วยแล้ว  ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ. ๒๕๔๗ แก้ไข
เพิ่มเติมถึง  (ฉบับที่ ๒) พ.ศ. ๒๕๕๔  ข้อ ๓๗ (๒) ,ข้อ ๓๘ วรรค ๕  (๔) ,ข้อ ๔๕
นายวาปี  เณระสุระ ประธานสภาเทศบาลเมืองบึงกาฬ    
ระเบียบที่  ๑  รับหลักการ 
นายวาปี  เณระสุระ ประธานสภาเทศบาลเมืองบึงกาฬ   เชิญจ่าเอกศิริพงษ์  จันทร์อ้วน  รองปลัดเทศบาล
เมืองบึงกาฬ ชี้แจง
จ่าเอกศิริพงษ์  จันทร์อ้วน  รองปลัดเทศบาลเมืองบึงกาฬ   เนื่องจากมีการแพร่ระบาดของไข้เลือดออกในพื้นที่
การกำจัดแหล่งเพาะพันธ์ยุงลายเราจำเป็นต้องเข้าไปในแหล่งพื้นที่ซึ่งเป็นพื้นที่ของเอกชน  และที่รกร้าง
ว่างเปล่า  บ้านร้าง ป่าหรือที่ไม่มีคนอยู่  ถ้ามีการรับแจ้งว่ามีคนไข้เราจะต้องฉีดวัคซีนเพื่อควบคุมโรคในรัศมี
๑๐๐  เมตร  แต่ในบางครั้งเจ้าหน้าที่ของเราก็เข้าไปโดยไม่ได้รับอนุญาต  เราก็ไม่มีอำนาจในการจะเข้าไปจัดการในการป้องกันควบคุมโรค  เราจึงมีความจำเป็นต้องควบคุมโรค  จึงต้องตราเป็นเทศบัญญัติ เรื่อง การควบคุมแหล่งเพาะพันธุ์ยุงลาย พ.ศ.....เพื่อให้สามารถเข้าไปในพื้นที่นี้ได้ และสามารถเรียกเจ้าของพื้นที่เข้ามาชี้แจงข้อเท็จจริงได้  ถ้าเขาไม่ดำเนินการเราก็จะสามารถดำเนินการเองได้ เหตุผลหลักก็คือ  เพื่อให้อำนาจของเจ้าหน้าที่ในการปฏิบัติหน้าที่เพื่อให้ชอบด้วยกฎหมาย
นายวาปี  เณระสุระ ประธานสภาเทศบาลเมืองบึงกาฬ   ขอเชิญสมาชิกสภาเทศบาลอภิปรายหรือซักถาม
นายวาปี  เณระสุระ ประธานสภาเทศบาลเมืองบึงกาฬ    สมาชิกท่านใดจะอภิปรายเพิ่มเติมหรือไม่  ถ้าไม่มี
ผมจะขอมติ  สมาชิกท่านใดรับหลักการแห่งร่างเทศบัญญัติเทศบาลเมืองบึงกาฬ  เรื่อง การควบคุมแหล่งเพาะพันธุ์ยุงลาย พ.ศ.....โปรดยกมือ
- ๑๒  -
มติที่ประชุม	 รับหลักการด้วยมติเอกฉันท์
		วาระที่  ๒   แปรญัตติร่างเทศบัญญัติ  
นายวาปี  เณระสุระ ประธานสภาเทศบาลเมืองบึงกาฬ    มีสมาชิกท่านใดจะแปรญัตติร่างเทศบัญญัติ
ถ้าไม่มี   จะผ่านไปวาระที่  ๓
		วาระที่  ๓  การลงมติ
นายวาปี  เณระสุระ ประธานสภาเทศบาลเมืองบึงกาฬ    สมาชิกท่านใดเห็นชอบให้ตราเป็นเทศบัญญัติ
  เทศบาลเมืองบึงกาฬ  เรื่อง การควบคุมแหล่งเพาะพันธ์ยุงลาย  พ.ศ......โปรดยกมือ
มติที่ประชุม	 เห็นชอบด้วยมติเอกฉันท์
ระเบียบวาระที่ ๕  เรื่องอื่นๆ (ถ้ามี)
นางอุไร  สิมมาลา เลขานุการสภาเทศบาลเมืองบึงกาฬ    ระเบียบวาระที่  ๕ เรื่อง  อื่น ๆ
นายวาปี  เณระสุระ ประธานสภาเทศบาลเมืองบึงกาฬ  มีสมาชิกสภาเทศบาลเมืองบึงกาฬท่านใดจะอภิปราย
ว่าที่ร้อยสุเทพ  บุพศิริ  สมาชิกสภาเทศบาลเมืองบึงกาฬ  อยากสอบถามเรื่องเครื่องการออกกำลังกายหน้า
เทศบาลเมืองบึงกาฬของเราชำรุด อยากให้เจ้าหน้าที่ดำเนินการซ่อมแซมให้ด้วย และการติดป้ายห้ามดื่ม
สุราแถวริมโขงบึงกาฬแต่ผมก็เห็นนั่งดื่มทุกวันเลย  เรื่องถนนชำรุดตรงหน้าธนาคารกสิกรไทยถนนชำรุดและมีน้ำขังมาหลายปี และหน้าร้านสองพี่น้องเพชรยานยนต์ก็มีฝาครอบรางระบายน้ำชำรุดแถวๆร้านสะดวกซื้อ  สอบถามมาหลายปีแล้วก็ยังเหมือนเดิม  อยากให้ท่านดำเนินการให้ด้วยเพราะเป็นหน้าเป็นตาเทศบาล
นายราชันย์  วะนาพรม  นายกเทศมนตรีเมืองบึงกาฬ  ถนนตรงไหนที่ชำรุดเราก็จะดำเนินการซ่อมแซมให้  
         เพื่อจะให้บ้านเมืองเราสวยงาม  ก็จะดำเนินการให้ทันท่วงทีนะครับและก็ฝากให้สมาชิกสภาเทศบาลสำรวจ
         ดูว่าตรงไหน  ที่ชำรุดเราก็จะดำเนินการให้ครับ
นายอุดม  ภูมิพักตร์  สมาชิกสภาเทศบาลเมืองบึงกาฬ  สอบถามเรื่องไฟฟ้าสาธารณะหนองบึงกาฬ มีแต่เสาไฟฟ้า
        ไม่มีไฟฟ้า  อยากให้ท่านดำเนินการให้ด้วย แถวบริเวณนั้นจะมืดมาก เพื่อจะได้ต่อไฟเข้าไปในเส้นทางนั้น
        เรื่องที่  ๒ ทางขึ้นต่างระดับซอยวังทองแถวบ้านท่านเอกชัย อยากให้ท่านฝากไปยังผู้รับผิดชอบออกไป
        ตรวจสอบให้ด้วย  เรื่องที่  ๓ ถนนเส้นพ้นทุกข์ภัยจะมีน้ำท่วมอยากให้ท่านดำเนินการด้วย
นายวีระกูล  ศรีวรสาร  สมาชิกสภาเทศบาลเมืองบึงกาฬ  เรื่องไฟฟ้าอยู่รอบบึงสาธารณะ  ประชาชนที่ไป
ออกกำลังกายในตอนเช้าบางส่วนมืด กลัวจะเกิดอันตรายเพราะเป็นผู้หญิง  และเรื่องถังขยะที่อยู่ริมหนอง
        บึงกาฬ  มีกลิ่นเหม็นเพราะผู้ค้าตลาดนัดเอาขยะไปทิ้ง  ทำให้เสียบรรยากาศ  อยากขอเพิ่มถังขยะ
นายราชันย์  วะนาพรม  นายกเทศมนตรีเมืองบึงกาฬ  ผมจะให้เจ้าหน้าที่สำรวจและดำเนินการแก้ไขให้ตาม
        ที่ท่านเสนอ
นายวาปี  เณระสุระ ประธานสภาเทศบาลเมืองบึงกาฬ   เรื่องป้ายในตลาดสดยังเป็นชื่อตลาดสดเทศบาล
        ตำบลบึงกาฬ  ขอให้เปลี่ยนเป็นตลาดสดเทศบาลเมืองบึงกาฬได้หรือไม่  เพื่อรองรับนักท่องเที่ยว
        ที่มาใช้บริการ
นายเชิดชัย  เจริญดี  รองปลัดเมืองบึงกาฬ ๑. เรื่องไฟฟ้าส่องสว่างสวนสาธารณะหนองบึงกาฬ ตอนนี้อยู่ใน
        ขั้นตอนการรวบรวม  เอกสารเพื่อรับโอนมาเป็นของเทศบาลเมืองบึงกาฬ  ๒. เรื่องการดื่มแอลกอฮอลล์  
         ก็มีเจ้าหน้าที่ออกไปดูแลและก็จะมีรถประชาสัมพันธ์เพื่อสร้างความเข้าใจกับพี่น้องประชาชน 
					- ๑๓  -

         ๓.ที่ท่านอุดมสอบถามมาเรื่องไฟฟ้าหนองสาธารณะบึงกาฬ   เป็นไฟส่องสว่างแบบโซล่าเซล   ตัวนี้ไม่มี
         ปัญหา ๔. ห้องน้ำสาธารณะหนองบึงกาฬ  กำลังจะเข้าไปซ่อมแซม  ต้องซ่อมแซมประปาและความสะอาด
        หนองบึงกาฬ  ๕. เรื่องขอถังขยะไปตั้งที่หนองบึงกาฬ เราจะไม่เอาถังขยะไปตั้งดูแล้วไม่สวยงาม  อาจนำไป
        วางไว้ฝั่งตรงข้ามเรื่องนี้ก็เป็นจิตสำนึกของประชาชน  ๖. เครื่องออกกำลังกาย จะให้ทางกองช่างซ่อมแซม
        ให้เร็วที่สุด
นายณรงค์  พรมพุฒ  สมาชิกสภาเทศบาลเมืองบึงกาฬ  เรามีมาตรการรักษาความสะอาด  และควบคุมโรค
           ไวรัสโควิดอย่างไร
นายวาปี  เณระสุระ ประธานสภาเทศบาลเมืองบึงกาฬ   ขอเชิญท่านนายกตอบข้อซักถาม
นายราชันย์  วะนาพรม  นายกเทศมนตรีเมืองบึงกาฬ มอบผู้อำนวยการกองสาธารณสุขฯ ชี้แจงแทน
นายวาปี  เณระสุระ ประธานสภาเทศบาลเมืองบึงกาฬ    เชิญผู้อำนวยกองสาธารณสุขฯ ตอบข้อซักถาม
นายประทีป กลิ่นหวล  ผู้อำนวยการกองสาธารณสุขฯ  มาตรการในการดูแลรักษาความสะอาดของตลาดสด
	 จะมีเจ้าหน้าที่ดูแลเรื่องความสะอาดอยู่แล้ว  ซึ่งเป็นเจ้าหน้าที่ของกองสาธารณสุขและสิ่งแวดล้อม
            และจะมีการล้างตลาดเดือนละ ๒ ครั้ง คือทุก ๑๕ วันและมีการฉีดพ่นน้ำยาฆ่าเชื้อไวรัสเป็นประจำ
            ในการกำหนดทางเข้าออก  จะกำหนดน้อยลงเหลือ ๓ ทาง ก่อนเข้าตลาดก็จะมีการวัดอุณหภูมิ 
            ใช้เจลล้างมือ  สวมแมส ๑๐๐ เปอเซ็นต์ สำหรับตลาดนัดไทย - ลาว  การดูแลก็จะคล้ายๆ กับ
            ตลาดสดเทศบาล มีการกำหนดทางเข้าออกและประชาสัมพันธ์เกี่ยวกับการป้องกันโรคโควิด ๑๙  
            ก็ได้กำหนดผู้จะมาจำหน่ายสินค้าเฉพาะคนที่อยู่ในจังหวัดบึงกาฬ
นายวันชัย  หาญคำหล้า  สมาชิกสภาเทศบาลเมืองบึงกาฬ  ในส่วนของตลาดสดเทศบาล เรื่องการจำหน่ายสินค้า
            อยากให้กำหนดระยะเวลาจำหน่ายสินค้า เป็นตลาดเช้า  ตั้งแต่  ๐๒.๐๐  น.  ปิดเวลา  ๐๙.๐๐  น.
            ตลาดเย็นเวลา ๑๔.๐๐ น. ปิดเวลา ๒๑.๐๐ น.  เพราะผู้จำหน่ายสินค้ามาจากทางไกล ทั้งการจราจร
  ติดขัดและไม่มีห้องน้ำใช้และอยากให้เปิดห้องน้ำตลาด  นัดไทย – ลาว  เพราะปัจจุบันไม่มี   
นายวาปี  เณระสุระ ประธานสภาเทศบาลเมืองบึงกาฬ    ขอเชิญท่านนายกตอบข้อซักถาม
นายราชันย์  วะนาพรม  นายกเทศมนตรีเมืองบึงกาฬ  ตามที่ท่านสมาชิกอยากให้กำหนดเวลาเปิด – ปิดตลาด
  ในช่วงเช้าจะมีรถวิ่งเยอะ อาจจะเกิดความวุ่นวายเรื่อง กำหนดเป็นเวลา เปิด – ปิด  เรื่องนี้ผมจะรับไว้
  พิจารณา
นายอุดร  พระโนราช  สมาชิกสภาเทศบาลเมืองบึงกาฬ   เรื่องห้องน้ำตลาดสดเทศบาล จะมีห้องน้ำหญิง ๓ ห้อง
	  และห้องน้ำชาย ๓ ห้อง ตอนนี้ก็มีการชำรุด อยากฝากให้ฝ่ายบริหารได้รับทราบ เพื่อเป็นหน้าตา
  ของเทศบาลเมืองบึงกาฬ และถังขยะผมอยากให้ล้างทำความสะอาดเดือนละครั้ง 
นายวาปี  เณระสุระ ประธานสภาเทศบาลเมืองบึงกาฬ    ขอเชิญท่านนายกตอบข้อซักถาม





· ๑๔  -

นายราชันย์  วะนาพรม  นายกเทศมนตรีเมืองบึงกาฬ   เทศบาลเมืองบึงกาฬ  จะจัดประชุมพ่อค้า  แม่ค้าในตลาด
    บางครั้งขายเสร็จก็ไม่เก็บขยะ  ห้องน้ำก็จะมีการเอาของไปเก็บไว้ ทำให้เกะกะ  ส่วนเรื่องถังขยะจะ
    สั่งการให้กองสาธารณสุขฯ  เอาถังขยะไปเพิ่มเติมและ เรื่องการจัดคนทำความสะอาดจะเพิ่มในส่วนนี้
นายวาปี  เณระสุระ ประธานสภาเทศบาลเมืองบึงกาฬ  มีสมาชิกท่านใดจะเสนอเพิ่มเติมอีกหรือไม่  ถ้าไม่มี  
	ผมขอปิดประชุม

           ปิดประชุมเวลา  ๑๓.๓๐  น.

       ลงชื่อ                                ผู้จดรายงานการประชุม
                                                           (นางอุไร  สิมมาลา)
                                           เลขานุการสภาเทศบาลเมืองบึงกาฬ
	


















- ๑๕ -
	คณะกรรมการตรวจรายงานการประชุม  ได้ตรวจรายงานการประชุมสภาเทศบาลเมืองบึงกาฬ  สมัยสามัญที่ ๒ ประจำปี  ๒๕๖๔  เมื่อวันที่ ๒  สิงหาคม  ๒๕๖๔ เรียบร้อยแล้ว  ขอรับรองว่าถูกต้องทุกประการ 

			                  (นายวีระกูล  ศรีวรสาร)
		                       สมาชิกสภาเทศบาลเมืองบึงกาฬ	

                			(ลงชื่อ)		             กรรมการ
			                 (นายอุดร  พระโนราช)
                                            สมาชิกสภาเทศบาลเมืองบึงกาฬ

                 			(ลงชื่อ)			  กรรมการ
                                                 (นายคมสัน   นามวงศ์)

                (ลงชื่อ)                             ผู้ตรวจรายงานการประชุม
[bookmark: _GoBack]                                                   (นายวาปี  เณระสุระ)

